Copreședinții USR PLUS, Dan Barna și Dacian Cioloș, alături de candidații Alianței USR PLUS la primăriile de sector și Primăria Capitalei și liderii naționali ai PNL, au participat, vineri, la evenimentul de încheiere a campaniei electorale în cadrul căruia au reamintit miza alegerilor locale și au reluat apelul către cetățeni de a ieși duminică, 27 septembrie, la vot.

„Eu sunt foarte optimist că o să luam șapte primării din șapte și că o să avem majoritate în șapte consilii din șapte. Această campanie este mai mult decât o campanie pentru un trafic mai bun, o poluare mai redusă, apa caldă sau un salariu mai mare. Este o luptă pentru valori, o luptă între o clasă întreagă care vrea onestitate, o scară echitabilă de valori în societate și o gașcă ce este vremelnic la putere și care folosește banii pentru a ne spune tuturor că albul e negru și negrul e alb. Asta s-a făcut și în epoca Dragnea, Năstase, asta face și Dragnea de București de patru ani, să ne convingă că albul e negru și negrul e alb. Următoarele două zile vor fi cele mai importante, vorbiți cu prietenii, cu familia, să iasă la vot. Sunt optimist că pe 27 septembrie adevărul va învinge minciuna, competența va învinge incompetența și cinstea va învinge corupția”, a declarat Nicușor Dan, candidatul dreptei la Primăria Generală a Capitalei.

„Aș vrea să vă fac o mărturisire: pentru această zi de duminică și pentru cea din 6 decembrie e motivul pentru care am decis să intru într-un partid politic și să fac politică. Am decis lucrul acesta după ce, în 2017 – 2018, am constatat care e rezultatul indiferenței vizavi de vot. Sunt astfel de momente în viață cărora nu le măsori importanța decât în momentul în care le trăiești. Sper cât mai multă lume care acum, probabil, se gândește la cât de periculos o fi să iasă sau să nu iasă la vot din cauza crizei epidemiologice prin care trecem sau oameni indiferenți care își spun de mai mulți ani că oricum votul lor nu contează și că nu pot să schimbe mare lucru sau oameni care s-au lăsat înșelați de propaganda care a fost făcută și plătită din banii publici, de către cei care sunt la putere în București și în multe alte locuri din țară, de către PSD care se crede stăpân pe banul public și sper ca toți acești oameni să realizeze că ziua de duminică nu este despre candidații pe care îi vedem pe afișe, ci e despre ei și despre viața lor. Trebuie să schimbăm, odată pentru întotdeauna în România, percepția că banul public e al celor care sunt la putere”, a spus copreședintele USR PLUS Dacian Cioloș.

„Bucureștiul va avea în sfârșit un primar care și-a dedicat ultimii ani pentru sufletul acestui oraș. Haideți să ne gândim cum arată orașul, arată ca un oraș din care fantoma lui Ceaușescu iese prin țevile de apă caldă. Am ajuns aici fiindcă am crezut că există o limită. După guvernarea Dacian Cioloș am crezut cu toții ca în România se respiră și că merge înspre bine, și că ce se poate întâmpla dacă nu mergem la vot și iată că n-am mers și ne-a arătat Dragnea ce se poate întâmpla. Despre asta e vorba și la votul de duminică. Dacă nu mergem la vot asta se va întâmpla din nou. Nicușor Dan este primarul de care avem nevoie!”, a afirmat, la rândul său, copreședintele USR PLUS Dan Barna.

„Eu nu am văzut PSD în campania asta în București. Ați văzut? Să nu credeți că nu există. Noi suntem ziua, ei sunt noaptea, ca hoții. Noi suntem la vedere, ei sunt în ascuns, noi suntem la suprafață, ei sunt în subterane. Și-au luat firmă, pe care nimeni nu știe cu cât o plătesc, nu știu dacă ați auzit de ei, cei care au scos Marea Britanie din UE și acum, probabil, își imaginează că pot să scoată și Bucureștiul din UE, dar singurul lucru pe care o să îl realizeze este că o să o scoată pe Firea din București. De fapt, nici nu trebuie să o scoată pe Firea din București pentru că ea nu e în București decât din când în când, când apare pe la televizor. În rest, o găsiți în Voluntari, alături de Pandele. Credeți că altcineva ia deciziile la București decât Pandele? Vă înșelați. Pe de altă parte, să știți că ne luptăm cu un adversar care e capabil de orice. Ei sunt disperați, simt că pierd și ce pierd ei – aproape tot pentru că, în ultimii patru ani, și la Capitală, și la toate cele șase sectoare banul public s-a scurs sistematic în foarte multe buzunare private ale caracatiței, din care doar câteva tentacule a reușit să le prezinte Nicușor Dan”, a declarat premierul și liderul PNL, Ludovic Orban.

Claudiu Năsui a vorbit despre atacurile mizerabile la adresa candidaților USR PLUS, atacuri care întăresc convingerea că au șanse să câștige primăriile din București: „A fost o campanie cu inscenarii și filaje securistice, tentative de violența, pe care candidații noștri le-au dejucat pentru ca au bun simt, pentru ca sunt corecți.

După 27 septembrie va trebui să schimbăm din rădăcini un sistem putred, un sistem care a crescut ca o tumoră canceroasă și nu a fost oprit. Nu a fost ușor să facem ce avem azi în față, USR PLUS și PNL cu aceeași candidați. Duminică, victoria noastră depinde de un singur lucru: mobilizarea la vot. Dacă ieșim la vot câștigăm, dacă nu, continuăm să ne plângem că nu avem apă caldă. Nu alegem răul cel mai mic, ci binele”.

Vlad Voiculescu a reamintit că interesul cetățenilor a primat, atunci cand ne-am luat responsabilitatea de a avea candidați unici la Primăria Generală și primăriile de sector: „Am decis să mergem împreună la aceste alegeri cu candidați unici, oameni de care nu numai că nu ne e rușine, dar de care suntem mândri, suntem încrezători că sunt oameni cu care putem face treabă. Pe încrederea voastră, vom construi și mai multă încredere. Pe încredere, vom reconstrui Bucureștiul și vom reconstrui România.

Suntem astăzi aici pentru a pune punct unei epoci și de a scrie o nouă istorie curată, transparentă, de care să fim toți mândri”.

PLUS nu este partid parlamentar,

deci nu beneficiază de subvenții